Ст-143/24

 **ОСНОВНИОТ СУД БИТОЛА** преку стечајниот судија - Татјана Митревска решавајќи по предлогот на предлагачот управителот Ѓорѓи Грамосли од Битола, ул.„Прилепска“ бр.13 А/3, за отворање на стечајна постапка над должникотДруштво за транспорт, производство, услуги и трговија на големо и мало „ГРАМОСЛИ “ ДООЕЛ увоз-извоз Битола, со седиште во Битола на ул.„Прилепска“ бр.13 А/3, по одржаната усна, јавна и главна расправа во присуство на привремениот стечаен управник Ели Божиновска од Битола, на ден 22.05.2025 година донесе:

**Р Е Ш Е Н И Е**

**I**

 Над должникот Друштво за транспорт, производство, услуги и трговија на големо и мало „ГРАМОСЛИ “ ДОЕЕЛ увоз-извоз Битола, со седиште во Битола на ул.„Прилепска“ бр.13 А/3, со ЕМБС на должникот 6472710 и даночен број 4002009512320, со приоритетна дејност Такси служба, со шифра на дејност 49.32, со жиро сметка број 290-0000010245-65 депонент на ТТК Банка АД Скопје, **стечајната постапка сеотвора, стечајна постапка не се спроведува и се заклучувa.**

**II**

 По правосилноста на решението Централниот регистер на РСМ РД Битола да го брише должникот од регистарот.

**III**

 По правосилноста на Решението на ТТК Банка АД Скопје, за да ја угаси жиро сметката на должникот, а доколу има средства истите да ги пренесе на жиро сметка Буџет на РСМ 100-000000630-95 уплатна сметка 840-103-03338 приходна шифра 722211 начин 02 при НБРСМ.

**О б р а з л о ж е н и е**

 Друштво за транспорт, производство, услуги и трговија на големо и мало „ГРАМОСЛИ “ ДОЕЕЛ увоз-извоз Битола, со седиште во Битола на ул.„Прилепска“ бр.13 А/3, застапувано од предлагачот - управителот Ѓорѓи Грамосли од Битола, ул.„Прилепска“ бр.13 А/3, поднесоа Предлог за отворање на стечајна постапка, заради неспособност за плаќање и работење.

 Судот по Предлогот поведе претходна постапка и за привремен стечаен управник ја назначи Ели Божиновска од Битола и определи рочиште за отворање на стечајна постапка на 22.05.2025 година.

 На рочиштето судот во доказна постапка најнапред ги изведе писмените доказите и тоа; Изјава заверена на нотар со бр. УЗП-7741/2024 од 24.10.2024 година од нотар Александра Петровска Ангеловска, извештај на привремениот стечаен управник од 20.05.2025 година, потврдата од МВР од 05.05.2025 година, уверение од АКН од 06.11.2024 година, потврда за издадена информација од заложен регистар и од регистар за лизинг на РСМ од 21.05.2025 година, тековна состојба од Централен регистар на РСМ за должникот од 02.10.2024 година, тековна состојба за сметки од 21.05.2025 година, заклучен лист од 01.10.2024 година, одлука за отварање на стечајна постапка од 09.07.2024 година, на крај судот како доказ изведе сослушување на стечајниот управник Ели Божиновска, која остана во се како во изготвениот извештај, посочувајќи дека правното лице имал непаричен основачки влог од 308.500,оо денари во предмети односно возило со кое се остварувало дејсноста. Должникот имал наталожени обврски во износ од 1.428.773,оо денари, притоа не поседувал никаков имот, загубата неможел да ја намости а веќе и 6 - шест месеци не ја обавувал дејноста.

 Судот од извештајот на привремениот стечаен управител неговиот исказ како и од другите изведени писмени докази, утврди дека должникот нема имот над кој би се водела стечајна постапка и од тие причини согласно член 68 од Законот за стечај одлучи да не се спроведува постапка и истата да се заклучи.

 Судот донесе одлука да по правосилноста на решението Централниот регистер на РСМ РД Битола да премине на бришење на должникот од регистарот.

Судот одлучи Решението да и биде доставено на депоненент банката ТТК Банка АД Скопје, во која должиникот имаше сметка, со цел истата веднаш да биде затворена, а доколку во банката евидираат парични средства на жиро смета на должникот истите да ги пренесе на Буџетот на РСМ.

*Одлучено во ОСНОВЕН СУД БИТОЛА,*

*под СТ - 143/24 од 22.05.2025 година.*

 Стечаен судија,

 Татјана Митревска

**Правна поука:** Против ова Решение дозволена е жалба во рок од 8(осум) дена од приемот до Апелационен суд Битола.

**Д-НА:** На предлагачот, на привремениот стечаен управник, на огласна табла на судот, на ВЕБ страната на судот, УЈП-Битола, извадок за Службен весник на РСМ, а по правосилноста до Централен регистaр на РСМ и ТТК Банка АД Скопје.

TM/Г.Пр/